Pulp Fiction

Το Pulp Fiction είναι αμερικανική αστυνομική νεονουάρ κινηματογραφική μαύρη κωμωδία του 1994 που γράφτηκε και σκηνοθετήθηκε από τον Κουέντιν Ταραντίνο, βασισμένη σε μια ιστορία του Ταραντίνο και του Ρότζερ Άβαρι. Η σκηνοθεσία της ταινίας χαρακτηρίζεται από το έντονο στυλ της. Η πλοκή της ταινίας αφορά τις διασταυρούμενες ιστορίες συμμοριτών, ατόμων του υποκόσμου, μικροεγκληματιών και ενός μυστηριώδους  χαρτοφύλακα. Ο τίτλος της ταινία αναφέρεται στα περιοδικά pulp και τις hardboiled crime νουβέλες, που ήταν δημοφιλείς στα μέσα του 20ού αιώνα, γνωστά για την εικονογραφημένη βία και τους δυναμικούς διαλόγους.

Το σενάριο του Pulp Fiction γράφτηκε μεταξύ των ετών 1992 και 1993, και υιοθέτησε κάποιες σκηνές που γράφτηκαν αρχικά από τον Άβαρυ για την ταινία True Romance (1993). Το σενάριο του, όπως και άλλες δουλειές του Ταραντίνο, παρουσιάζεται εκτός χρονολογικής σειράς. Επίσης, στην ταινία γίνονται αυτοαναφορές στο σημείο της έναρξής της, όπου δίνεται μια κάρτα δύο ερμηνειών του "pulp". Αφιερώνεται αρκετός χρόνος σε μονολόγους και απλές συζητήσεις με έντονο διάλογο, που αποκαλύπτουν τις οπτικές γωνίες κάθε χαρακτήρα για διάφορα θέματα, ενώ η ταινία διαθέτει ένα συνδυασμό ειρωνείας και έντονης βίας. Το σενάριό της απορρίφθηκε από την Columbia TriStar επειδή θεωρήθηκε "υπερβολικά τρελό". Ωστόσο, ο συν-προεδρεύων της Miramax, Χάρβι Γουάνστιν. σαγηνεύτηκε αμέσως από αυτό, και η ταινία έγινε η πρώτη που χρηματοδοτήθηκε εξ ολοκλήρου από τη Miramax.

Το 2013 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

 Περίληψη 

Η ταινία αποτελείται από 4 ιστορίες (σε πραγματική χρονολογική σειρά): 
 Την ανάκτηση ενός μυστηριώδους χαρτοφύλακα από τους δύο γκάνγκστερ εκτελεστές Βίνσεντ Βέγκα (Τζον Τραβόλτα) και Τζουλς Ουίνφιλντ (Σάμιουελ Λ. Τζάκσον) και "Η Περίπτωση της Μπόνι",
 "Το Δείπνο" (και τα δύο μισά, όπως εμφανίζονται στην ταινία),
 "Μία Γουάλας" 
 "Το Χρυσό Ρολόι".

Ο Τζουλς Ουίνφιλντ και ο Βίνσεντ Βέγκα δουλεύουν σαν εκτελεστές για τον γκάνγκστερ Μαρσέλους Ουάλας. Σε μια «δουλειά» σώζονται σαν από θαύμα και ο Τζουλς αποφασίζει να τα παρατήσει. Ο Ουάλας κλείνει συμφωνία με τον μποξέρ Μπουτς Κούλιτζ (Μπρους Γουίλις), να χάσει σε αγώνα που είναι να δώσει και τον πληρώνει γι' αυτό. Τελικά όμως δεν τηρείται η συμφωνία και ο μποξέρ σχεδιάζει να φύγει από την πόλη. Αναγκάζεται όμως να γυρίσει μια τελευταία φορά στο διαμέρισμά του για να πάρει μαζί το ρολόι του πατέρα του, γνωρίζοντας ότι, πιθανώς, θα τον περιμένουν εκεί οι εκτελεστές του Ουάλας.

 Διανομή 

 Τζον Τραβόλτα ως Βίνσεντ Βέγκα

 Σάμιουελ Τζάκσον ως Τζουλς Γουίνφιλντ

 Ούμα Θέρμαν ως Μία Γουάλας
 Χάρβεϊ Καϊτέλ ως Γουίνστον Γουλφ
 Τιμ Ροθ ως Ρίνγκο / Πάμκιν
 Αμάντα Πλάμερ ως Γιολάντα / Χάνι Μπάνι
 Μαρία ντε Μεντέιρος ως Φαμπιέν
 Βινγκ Ραμς ως Μαρσέλους Γουάλας
 Έρικ Στολτς ως Λανς
 Ροζάνα Αρκέτ ως Τζόντι
 Κρίστοφερ Γουόκεν ως λοχαγός Κουνς

 Μπρους Γουίλις ως Μπουτς Κούλιτζ
 Κουέντιν Ταραντίνο ως Τζίμι
 Μπρόνα Γκάλαχερ ως Τρούντι
 Φρανκ Γουέλεϊ ως Μπρετ
 Άντζελα Τζόουνς ως Εσμεράλντα Βιλαλόμπος
 Ντουέιν Γουίτακερ ως Μέιναρντ
 Πιτ Γκριν ως Ζεντ
 Στιβ Μπουσέμι ως σερβιτόρος Μπάντι Χόλι
 Κάθι Γκρίφιν ως Κάθι Γκρίφιν
 Μάικλ Γκίλντεν ως σερβιτόρος
 Τζόζεφ Πιλάτο ως σερβιτόρος Ντιν Μάρτιν
 Τζούλια Σουίνι ως Ρακέλ
 Λόρενς Μπέντερ ως θύμα ληστείας
 Σούζαν Γκρίφιθς ως σερβιτόρα Μέριλιν Μονρόε

 Βραβεύσεις 

Έτος Διαγωνισμός Βραβείο Υποψηφιότητα Βραβευμένοι1994Φεστιβάλ Κινηματογράφου των ΚαννώνΧρυσός ΦοίνικαςΚουέντιν Ταραντίνο1994Los Angeles Film Critics Association AwardsΚαλύτερος πρωταγωνιστήςΤζον ΤραβόλταΚαλύτερη σκηνοθεσίαΚουέντιν ΤαραντίνοΚαλύτερη ταινία 1994Boston Society of Film Critics AwardsΚαλύτερη σκηνοθεσίαΚαλύτερη ταινίαΚαλύτερο σενάριοΚουέντιν Ταραντίνο, Ρότζερ Άβαρυ1995ΌσκαρΚαλύτερο πρωτότυπο σενάριο Καλύτερος Α' Ανδρικός ρόλοςΤζον Τραβόλτα Καλύτερος Β' Ανδρικός ρόλοςΣάμιουελ ΤζάκσονΚαλύτερος Β' Γυναικείος ρόλοςΟύμα ΘέρμανΚαλύτερη σκηνοθεσίαΚουέντιν ΤαραντίνοΚαλύτερο μοντάζΣάλι ΜένκεΚαλύτερη ταινίαΛόρενς Μπέντερ1995Βραβεία SaturnΚαλύτερη ταινία (δράσης, περιπέτεια, θρίλερ)Κουέντιν Ταραντίνο1995American Cinema Editors Καλύτερα εφέΣάλι Μένκε1995Japanese Academy Award Καλύτερη ξενόγλωσση ταινίαΚουέντιν Ταραντίνο1995Βραβεία Βρετανικής Ακαδημίας ΚινηματογράφουΚαλύτερο πρωτότυπο σενάριοΚουέντιν Ταραντίνο, Ρότζερ ΆβαρυΚαλύτερος Β' Ανδρικός ρόλοςΣάμιουελ ΤζάκσονΚαλύτερος Α' Ανδρικός ρόλοςΤζον ΤραβόλταΚαλύτερος Γυναικείος ρόλοςΟύμα ΘέρμανΚαλύτερο μοντάζΣάλι ΜένκεΚαλύτερη ταινίαΚουέντιν Ταραντίνο, Λόρενς ΜπέντερΚαλύτερος ήχοςΣτίβεν Χάντερ Φλικ, Κεν Κιννγκ, Ρικ Ας, Ντιν Α. Ζουπάντσιτς1995David Lean AwardΚαλύτερη σκηνοθεσίαΚουέντιν Ταραντίνο1995Blue Ribbon AwardsΚαλύτερη ξενόγλωσση ταινία1995Brit Awards
 Καλύτερη μουσική επένδυση 1995Chicago Film Critics Association AwardsΚαλύτερη σκηνοθεσίαΚουέντιν ΤαραντίνοΚαλύτερο πρωτότυπο σενάριοΚουέντιν Ταραντίνο, Ρότζερ Άβαρυ1995Chlotrudis Awards Καλύτερος ηθοποιόςΣάμιουελ ΤζάκσονΚαλύτερη ταινίαΚαλύτερος Β' Ανδρικός ρόλοςΣάμιουελ Τζάκσον, Μπρους ΓουίλιςΚαλύτερος Β' Γυναικείος ρόλοςΟύμα Θέρμαν1995 César Καλύτερη ξενόγλωσση ταινίαΚουέντιν Ταραντίνο1995David di DonatelloΚαλύτερος ξενόγλωσσος ηθοποιόςΤζον ΤραβόλταΚαλύτερη ξενόγλωσση ταινίαΚουέντιν Ταραντίνο1995Directors Guild of America DGA Award για ιδιαίτερες επιδόσεις1995Edgar Allan Poe AwardsΚαλύτερη ταινία1995Χρυσές ΣφαίρεςΚαλύτερο σενάριο Καλύτερη σκηνοθεσίαΚαλύτερη ταινία - δράμαΚαλύτερος Α' ρόλος - δράμαΤζον Τραβόλτα Καλύτερος Β' Ανδρικός ρόλοςΣάμιουελ ΤζάκσονΚαλύτερος Β' Γυναικείος ρόλοςΟύμα Θέρμαν1995Independent Spirit AwardsΚαλύτερη σκηνοθεσίαΚουέντιν ΤαραντίνοΚαλύτερα εφέΛόρενς ΜπέντερΚαλύτερος πρωταγωνιστήςΣάμιουελ Τζάκσον Καλύτερο πρωτότυπο σενάριοΚουέντιν Ταραντίνο, Ρότζερ ΆβαρυΚαλύτερος Β' Ανδρικός ρόλοςΈρικ Στολτς1995Kansas City Film Critics Circle AwardsΚαλύτερη ΣκηνοθεσίαΚουέντιν ΤαραντίνοΚαλύτερη ταινία1995Kinema Junpo AwardsΚαλύτερη ξενόγλωσση ταινίαΚουέντιν Ταραντίνο1995London Critics Circle Film AwardsΠρωταγωνιστής της χρονιάς Τζον ΤραβόλταΣεναριογράφος της χρονιάςΚουέντιν Ταραντίνο Σκηνοθέτης της χρονιάςΤαινία της χρονιάς 1999Golden Trailer AwardsΚαλύτερη ταινία της δεκαετίας 2003DVD Exclusive AwardsΚαλύτερο menu designHunter Sauleda

 Ανάπτυξη 
Ο Ταραντίνο αρχικά δεν είχε αποφασίσει εάν θα παίξει τον ρόλο του Τζίμι ή του Λανς. Επέλεξε τελικά τον Τζίμι, για να βρίσκεται πίσω από την κάμερα στη σκηνή με την υπερβολική δόση. Οι ρόλοι των Χάνι Μπάνι και Πάμπκιν γράφτηκαν ειδικά για τους Αμάντα Πλάμερ και Τιμ Ροθ.

 Ιεζεκιήλ 25:17 
Ο Τζουλς χρησιμοποιεί στο σύνολο δυο φορές ένα δήθεν εδάφιο της Αγίας Γραφής που αναφέρει (Ιεζεκιήλ 25:17): μια φορά πριν πυροβολήσει τον Μπρετ και μια άλλη όταν εξηγεί στον Πάμπκιν γιατί αποφάσισε να αλλάξει την ζωή του. Στην πραγματικότητα δεν πρόκειται για εδάφιο της Αγίας Γραφής αλλά για αναφορά στην ταινία Karate Kiba όπου αναφέρεται το ίδιο κείμενο ως εδάφιο του βιβλίου του Ιεζεκιήλ.

 Προέλευση 
Πράγματι υπάρχει στο Κεφάλαιον ΚΕ' του βιβλίου του Ιεζεκιήλ της Αγίας Γραφής το εδάφιο 17, το κείμενο του οποίου όμως είναι το εξής: «». Το κείμενο του Pulp Fiction προφανώς αποτελεί σύνθεση διάφορων φράσεων από διαφορετικά σημεία της Αγίας Γραφής: «Το μονοπάτι των ενάρετων ανθρώπων (Ψαλμοί 1:6, 23:3, 37:5, Παροιμίαι 2:20) περιστοιχίζεται απ' όλες τις μεριές από τις αδικίες των εγωιστών και την τυραννία των σατανικών ανθρώπων (Ψαλμοί 52:3, 53:2 και 6:71). Ευλογημένος είναι αυτός, που στο όνομα της φιλανθρωπίας και της καλής θελήσεως, οδηγεί τους αδύναμους (Παροιμίαι 14:21) ανάμεσα από την κοιλάδα του σκότους (Ψαλμοί 23:4), γιατί είναι πραγματικά ο φύλακας του αδερφού του (Γένεσις 4:9) και ο ευρετής χαμένων παιδιών (Ψαλμοί 79:11, 102:21, Ιερεμίας 3:14 και 22) [βλ. επίσης Ιεζεκιήλ 34:16] Και θα κεραυνοβολήσω αυτούς με μεγάλη εκδικητικότητα και μανιώδη θυμό αυτούς που επιχειρούν να δηλητηριάσουν και να καταστρέψουν τα αδέρφια Μου! (Δευτερονόμιον 32:40), Και θα ξέρεις ότι το όνομά Μου, είναι Κύριος όταν θα στρέψω την εκδικητικότητα Μου πάνω σ' αυτούς!» (Ιεζεκιήλ 25:17).

 Μουσική 
Δεν γράφτηκε μουσική για το Pulp Fiction. Ο Ταραντίνο χρησιμοποίησε ένα σύνολο surf, rock and roll, soul, και pop μουσικής. Στο CD της ταινίας βρίσκονται επίσης αποσπάσματα διαλόγων όπως π.χ. η συζήτηση για τα ευρωπαϊκά χάμπουργκερ ή το εδάφιο του Ιεζεκιήλ. Ακολουθεί το περιεχόμενο του σάουντρακ:
 Pumpkin And Honey Bunny 2:27 ομιλητές: Tim Roth & Αμάντα Πλάμερ Μισιρλού μουσική: Dick Dale & His Del-Tones
 Royale With Cheese 1:42 ομιλητές: Σάμιουελ Τζάκσον & Τζον Τραβόλτα
 Jungle Boogie 3:05 μουσική: Kool and the Gang
 Let's Stay Together 3:15 μουσική: Αλ Γκριν
 Bustin' Surfboards 2:26 μουσική: The Tornadoes
 Lonesome Town 2:13 μουσική: Ρίκι Νέλσον
 Son of a Preacher Man 2:25 μουσική: Ντάστι Σπρίνγκφιλντ
 Zed's Dead, Baby 2:39 ομιλητές: Μαρία ντε Μεντέιρος & Μπρους Γουίλις Bullwinkle Part II μουσική: The Centurians
 Jack Rabbit Slims Twist Contest 3:12 You never can tell ομιλητές: Τζερόμ Πάτρικ Χόμπαν & Ούμα Θέρμαν μουσική: Τσακ Μπέρι
 Girl, You'll be a Woman Soon 3:09 μουσική: Urge Overkill
 If Love is a Red Dress (Hang me in rags) 4:55 μουσική: Μαρία Μακί
 Bring Out The Gimp 2:10 ομιλητές: Πίτερ Γκριν & Ντουέιν Γουίτακερ Comanche μουσική: The Revels
 Flowers on the Wall 2:23 μουσική: The Statler Brothers
 Personality Goes A Long Way 1:00 ομιλητές: Σάμιουελ Τζάκσον και Τζον Τραβόλτα
 Surf Rider 3:18 μουσική: The Lively Ones
 Ezekiel 25:17 0:51 ομιλητής: Σάμιουελ Τζάκσον

 Παραπομπές 

 Βιβλιογραφία 











  collected in 


































Εξωτερικοί σύνδεσμοι



 Pulp Fiction bibliography (via UC Berkeley)
 Discussion of Pulp Fiction use of Ezekiel 25:17 at Bibledex.com

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1994
Κατηγορία:Ταινίες παραγωγής Miramax Films
Κατηγορία:Αγγλόφωνες ταινίες
Κατηγορία:Νεο-νουάρ ταινίες
Κατηγορία:Νικητές Χρυσού Φοίνικα
Κατηγορία:Σπονδυλωτές ταινίες
Κατηγορία:Ταινίες συσχετιζόμενες με ναρκωτικά
Κατηγορία:Ταινίες σε σκηνοθεσία Κουέντιν Ταραντίνο
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Βιασμός σε ταινίες
Κατηγορία:Ταινίες γυρισμένες στο Λος Άντζελες
Κατηγορία:Νικητές Anthony Award
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες σε σενάριο Κουέντιν Ταραντίνο
Κατηγορία:Ταινίες με ηθοποιό που κέρδισε BAFTA Β' Ανδρικού Ρόλου
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες σε παραγωγή Λόρενς Μπέντερ